
REFERAT  DE APROBARE A PROIECTULUI DE HOTĂRÂRE


privind aprobarea declanşării procedurii de expropriere pentru cauza de utilitate publică a terenului situat în Timişoara , str. Bistrei nr.5 , în suprafaţă de 3769 mp, înscris în CF 409017 Timişoara , nr. Top 8055/1/2


	Terenul respectiv este situat în str. Bistrei nr. 5 , cu nr. top 8055/1/2 , înscris în CF nr. 409017 Timişoara ,cu suprafaţa de 3769 mp , proprietatea d-nei Petlic Maria . Conform certficatului de urbanism nr. 1701/26.04.2011 , destinaţia terenului este aceeea de “zonă de spaţii verzi  - plantaţii de protecţie” , conform PUG aprobat prin HCL nr. 157/2002 prelungit prin HCL nr. 131/2017 ,şi nu poate fi utilizat în scopul declarat ( cconstruire case familiale ) ,  iar schimbarea destinaţiei este interzisă conform Ordonanţei de Urgenţă nr. 114 / 17.10.2007 , art.71 .
	Prin sentinţa civilă nr. 3234/PI/04.11.2015 rămasă definitivă prin decizia civilă nr. 149 / 12.05.2016 , Municipiul Timişoara prin Consiliul Local al Municipiului Timişoara este obligat să iniţieze şi să efectueze ,ulterior declarării utilităţii publice  , procedura se expropriere a terenului cu datele de identificare prezentate mai sus .
	Declararea utilităţii publice a fost făcută de Consiliul Judeţean Timiş prin H.C.J. nr. 133 / 22.07.2016 , în baza sentinţei civile nr. 3234/PI /04.11.2015 . 
		Se va lua în considerare documentaţia topografică de identificare a terenului , întocmită de expert tehnic judiciar Horvath Ştefan anexată la dosarul Tribunalului Timiş cu nr. 11530/30/2013.
	A fost întocmit raportul de evaluare al terenului respectiv de către SC FIDOX SRL , înaintat cu nr. SC2019- 025826 /11.10.2019 .
	Suma necesară exproprierii a fost cuprinsă în bugetul local al Municipiului Timişoara la cap. 70.02.50 “Alte servicii în domeniul locuinţelor , serviciilor şi dezvoltării comunale ”.
	Având în vedere cele prezentate mai sus şi prevederile art. 129 ,alin.2 , lit.c. din O.U.G. nr. 57/2019 – privind Codul Administrativ , considerăm oportună iniţierea unui  proiect de hotărâre privind aprobarea declanşării procedurii de expropriere pentru cauza de utilitate publică a terenului situat în Timişoara , str. Bistrei nr.5 , în suprafaţă de 3769 mp, înscris în CF 409017 Timişoara , nr. Top 8055/1/2 .

